ได้รอบหุ้นเสี่ยเจริญ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 9 ส.ค. 2553
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 9 ส.ค. 2553
โดย...นายกระทิง &amp; หญิงฟลอร์...ดัชนีตลาดท้ายสัปดาห์ก่อนปิดบวกเล็กน้อย 0.15 จุด ปิดที่ 875.07 จุด มูลค่าซื้อขายกลับมาหนาตา 42,309 ล้านบาท ...ต่างชาติซื้อสุทธิ 1,599 ล้านบาท ที่เหลือทิ้งของกันหมด...หุ้น CPF (เจริญโภคภัณฑ์อาหาร) ราคาวิ่งตื้อๆ มาเป็นอาทิตย์แต่ไม่ลง อาการนี้ ทรู คอร์ปอเรชั่น (TRUE) ตอบโจทย์ได้ดีว่าถึงเวลาเปลี่ยนตัวเล่นในกลุ่มของ “เจ้าสัวธนินท์ เจียรวนนท์” ...ราคา TRUE จาก 3 บาท ต้นปี ปลายสัปดาห์วิ่งมาทำนิวไฮ 7.30 บาท เตือนกันไว้นิด นอกจากเล่นข่าวประมูล 3จี แล้ว ถ้าใครหวังเห็นผลงานไตรมาส 2 อาจต้องผิดหวัง เป้า 8 บาท อาจไม่ได้เห็น ...หมดรอบหุ้นเจ้าสัวธนินทร์ รอบต่อไปแจ้งเกิดที่หุ้น “เจ้าสัวเจริญ สิริวัฒนภักดี” เตรียมตัวกันให้พร้อม แต่ยังไม่ทันไร เบอร์ลี่ยุคเกอร์ (BJC) ก็วิ่งล่วงหน้าแล้ว ตัวต่อไปน่าจะเป็นโออิชิ (OISHI) ...ไมด้า ลิสซิ่ง (ML) ขึ้นมามีนัยสำคัญ ยุคนี้ธุรกิจลีสซิงอยู่โดดๆ ไม่ได้ ไม่หาคู่ก็ต้องหาคนซื้อ มีแค่ 2 อย่าง ไม่งั้นนวลิสซิ่ง (NVL) คงไม่ไปอยู่กับธนาคารอิสลาม ...SLC หรือโซลูชั่น คอนเนอร์ (1998) และ TPP (ไทยบรรจุภัณฑ์และการพิมพ์) ไม่รอดตามคาด  นักลงทุนต้องวางเงินสดทั้ง 100% ก่อนสั่งซื้อหุ้น  ตั้งแต่วันที่ 927 ส.ค. 2553...บล.ซิกโก้ เปิดรับสมัคร Product Ambassador 10 ตำแหน่ง เป็นตัวแทนประชาสัมพันธ์องค์กรและผลิตภัณฑ์ของบริษัท อายุไม่เกิน 25 ปี รีบยื่นใบสมัครได้ตั้งแต่วันนี้เป็นต้นไป